Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 550

2. Szakmai elmélet A tanuló készségszinten tudjon egy adott stíluskorszak, fotóművészeti terület keretein belül a meghatározóan fontos értékek közül önállóan választani és dönteni arról, hogy mi az, amit saját szakmai tevékenységébe integrál. Tudjon fotográfiai alkotásokat önállóan értelmezni, a megszerzett ismereteket kreatív módon alkalmazni, adaptálni (pl. korstílus-meghatározás, műleírás, műelemzés). Ismerje a fotográfiában használt mechanikus, optikai, elektronikus, optoelektronikus eszközök, rendszerek elméleti alapjait, az eszközök felépítését, működését; a fényképezés anyagait, az anyagok kidolgozásának elméleti és gyakorlati alapjait. Ismerje a munkaterületek (labor, műterem) kialakításához és működtetéséhez szükséges műszaki, vegyi, munkavédelmi feltételeket. Legyen jártas a legkülönbözőbb kiadványok megtervezésében, formai kialakítását megalapozó tipográfiai és képszerkesztési, illusztrátori, tárgy-, reklám- és riportfotós ismeretekben. A fentieken belül részletes ismeretekkel rendelkezzen az alábbi témakörökben: 2.1. Fotótörténeti és esztétikai ismeretek A képalkotás és képrögzítés kialakulása. A fényképezés technikai fejlődésének hatása a képi ábrázolásra. Az egyes fotográfiai műfajok rövid története. A fotográfia történetének kiemelkedő alkotói. A legjelentősebb kortárs fotográfusok. A napjainkat jellemző fotográfiai tendenciák. 2.2. A fényképezés alapjai A fény természete és jellemzői. A fénytechnikai mértékegységek és azok származtatása. A geometriai optika és a képalkotás — lyuk, szférikus lencsék és tükrök. A leképezési hibák. A fényvisszaverődés és a fénytörés; síktükör, prizmák. A látószög fogalma és összefüggése a negatívmérettel és a gyújtótávolsággal. A fényerő. A képen szereplő perspektíva. A fekete-fehér fényérzékeny anyagok felépítése és jellemzői. A fekete-fehér kidolgozás; az előhívó és a rögzítő öszszetétele. A gradációs görbe és az általa hordozott információk; a Goldberg-szabály. A téma kontrasztja, a megvilágítás kontrasztja és a téma világosságterjedelme. A fénymérés módszerei és eszközei. A reprodukciós fényképezés sajátosságai. A viszonossági törvény és az attól való eltérések. A színes képvisszaadás elve; a színes negatív-pozitív és fordítós nyersanyagok felépítése. A színes kidolgozás alapelvei. A fényképezőgépek és felosztásuk különféle szempontok szerint. A világítás eszközei és használatuk. A vetítő- és a nagyítógépek felépítése. A fotóvegyszerek előállítása és kezelése. A fényképi kompozíció alapjai. A fénykép jelentéstanának alapjai. Az egyes fénykép elemeinek hierarchiája. A fényképezéssel és különösen az emberek fényképezésével kapcsolatos jogi és etikai ismeretek. 2.3. A műtermi fényképezés A műtermi fényképezés lehetőségei és problematikája. A természetes és mesterséges világítás sajátosságai. A mesterséges fényforrások üzemeltetésével kapcsolatos tudnivalók. A zárszerkezet és a mesterséges világítás összefüggése. A műtermi fényképezőgép által biztosított lehetőségek; a Scheimpflug effektus. A tárgyfényképezés és a perspektíva. A tárgyfényképezés kompozíciós lehetőségei. A reklámfényképezés szemiotikai alapjai. Az emberi test fényképezésével kapcsolatos anatómiai ismeretek. Modellvezetés, sminkelés. A műtermi portré lehetőségei, sajátosságai. Divat- és zsánerfotó műtermi körülmények között. A műtermi munkával kapcsolatos munkavédelmi tudnivalók. 2.4. Fotóillusztrátori ismeretek Az illusztráció fogalma. Szinkronikus és retorikus illusztráció. A szubjektív illusztráció. A fényképszerkesztés dramaturgiája. A kép elemeinek hierarchiája. A személyiség ábrázolása, az attribútumok. A képes sajtóműfajok. 2001/87. szám Képsor típusok. A sajtófotó és egyéb fotográfiai megközelítések. Helyzet és környezet. A környezet jellegzetességei. Környezet és személyek. Fotografálási taktikák, stratégiák. 2.5. Kreatív fényképezés A szabályok felrúgásával készített felvételek. Módosított vagy egyedileg előállított eszközökkel és anyagokkal készített képek. Utólag manipulált fotók. Kollázsok. Montázsok. Fotogramok. Kemogramok. Frottázsok. A számítástechnika adta lehetőségek. 2.6. Képszerkesztési és tipográfiai ismeretek A tónusos fotó nyomtatásának előtörténete; a nyomtatott fotó megjelenésének jelentősége. A tónusos kép nyomtatásának eszközei és azok sajátosságai. A nyomdatechnika és a tördelés kihatása a kép készítésére és kiválasztására. A képes sajtó kialakulása és a társadalomban betöltött szerepének változása. Az egyes újságtípusok sajátosságai. A szerkesztés és képszerkesztés hatása a kép és az újság egészének mondanivalójára. A képes reklámok szerepe a sajtótermékek (vizuális) hatásában.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes